
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 29 

17 Ιανουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έναρξη λειτουργίας Κέντρου Εξυπηρέτησης Πολιτών 

(Κ.Ε.Π.). 1 

Συγκρότηση Επιτροπής Διεξαγωγής Δοκιμασίας 
Επάρκειας και ρύθμιση της διεξαγωγής Πρακτικής 
Άσκησης του άρθρου 5 του Π.Δ. 165/2000, των αι- 
τούντων αναγνώριση του επαγγέλματος εκπαιδευ¬ 
τικού πρωτοβάθμιας ή δευτεροβάθμιας εκπαίδευ¬ 


σης. 2 

ΕΥΕΛΙΚΤΗ ΖΩΝΗ (Ζώνη καινοτόμων δράσεων στο Γυ- 

μνάσιο). 3 

Έγκριση Κανονισμού Λειτουργίας για τις Λιμενικές 
Εγκαταστάσεις του Σταδίου Ειρήνης και Φιλίας.... 4 


ΑΠΟΦΑΣΕΙ Σ 

Αριθμ. ΔΙΣΚΠΟ/Φ. 1/568 (1) 

Έναρξη λειτουργίας Κέντρου Εξυπηρέτησης Πολιτών 
(Κ.Ε.Π.). 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) των παρ. 1, 2, 3, 4, 5 και 7 του άρθρου 31 του 
Ν.3013/2002 (ΦΕΚ102/Α71.5.2002) «Αναβάθμιση της πο¬ 
λιτικής προστασίας και λοιπές διατάξεις». 

β) της παρ. 5 του άρθρου 11 του Ν. 3146/2003 
(ΦΕΚ125/Α723.5.2003) «Οργάνωση και άσκηση του εκλο¬ 
γικού δικαιώματος των ετεροδημοτών και άλλες διατά¬ 
ξεις». 

γ) του άρθρου 29 Ατού Ν. 1558/85 (ΦΕΚ137/Α71985), το 
οποίο προστέθηκε με το άρθρο 27 του Ν.2081/92 
(ΦΕΚ154/Α71992) και αντικαταστάθηκε με το άρθρο 1, 
παρ. 2ατου Ν. 2469/97 (ΦΕΚ38/Α71997). 

2. Την αριθμ. ΔΙΔΚ/Φ. 1/2/6139/23.3.2004 (ΦΕΚ527/Β7 
24.3.2004) Κοινή Απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης». 


3. Το γεγονός ότι από τις διατάξεις της απόφασης αυ¬ 
τής ενεργοποιείται η δαπάνη που είχε προϋπολογιστεί 
κατά την ψήφιση των διατάξεων του άρθρου 31 του 
Ν. 3013/2002, κατά το μέρος που αυτή αφορά τη λει¬ 
τουργία των αναφερομένων στην παρούσα απόφαση Κέ¬ 
ντρων Εξυπηρέτησης των Πολιτών. 

4. Το αριθμ. πρωτ. 2898/21.12.2004 έγγραφο της ΟΔΕ 
των ΚΕΠ, αποφασίζουμε: 

Ορίζουμε, ως ημερομηνία έναρξης λειτουργίας του Κέ¬ 
ντρου Εξυπηρέτησης Πολιτών Δήμου Βώλακος, Ν. Ηλεί¬ 
ας, με ηλεκτρονικό αριθμό 1029, με την οργανωτική μορ¬ 
φή και τις αρμοδιότητες που περιγράφονται στο άρθρο 
31 του Ν. 3013/2002 (ΦΕΚ102/Α71.5.2002), «Αναβάθμιση 
της πολιτικής προστασίας και λοιπές διατάξεις», την 17η 
Ιανουάριου 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιανουάριου 2005 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 
-♦- 

Αριθ. 145200δ/ΙΑ ( 2 ) 

Συγκρότηση Επιτροπής Διεξαγωγής Δοκιμασίας Επάρ¬ 
κειας και ρύθμιση της διεξαγωγής Πρακτικής Άσκη¬ 
σης του άρθρου 5 του Π.Δ. 165/2000, των αιτούντων 
αναγνώριση του επαγγέλματος εκπαιδευτικού πρωτο¬ 
βάθμιας ή δευτεροβάθμιας εκπαίδευσης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 13, παρ. 16 του Ν. 
3149/2003 (ΦΕΚ 141/10/6/2003, Α'). 

2. Τις διατάξεις του άρθρου 5 του Π.Δ. 165/2000 (ΦΕΚ 
149/2000 Α'). 

3. τις διατάξεις του άρθρου 17 του Ν. 3205/2003 (ΦΕΚ 
297/2003 Α'). 

4. Τις διατάξεις του άρθρου 29α του Ν. 1558/1985 (Α' 
137) όπως αυτό προσετέθη με το άρθρο 27 του Ν. 
2081/1992 (Α' 154) και τροποποιήθηκε με τηνπαρ. 2α του 
άρθρου 1 του Ν. 6469/1997 (Α'38). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Τις διατάξεις της αρ. 14650/ΔΙΟΕ 85/17.3.2004 κοινής 
απόφασης του Πρωθυπουργού και του Υπουργού Οικονο¬ 
μίας και Οικονομικών "Καθορισμός αρμοδιοτήτων των Υφυ¬ 
πουργών Οικονομίας και Οικονομικών (Β' 519/17.3.2004). 

6. Το γεγονός ότι από την απόφαση αυτή δεν προκαλεί- 
ται δαπάνη, για το τρέχον έτος. Για το 2005 η δαπάνη 
ανέρχεται σε 5400 ευρώ, καθώς και για κάθε ένα από τα 
επόμενα πέντε (5) έτη. Για το 2005 η δαπάνη θα καλυφθεί 
από τις πιστώσεις που έχουν προβλεφθεί στο Σχέδιο Προ¬ 
ϋπολογισμού του ΥΠΕΠΘ υπό ΚΑΕ 5115 του Φορέα 19 - 
110, ενώ κατά τα επόμενα οικονομικά έτη από τις πιστώ¬ 
σεις που θα εγγράφονται προς τούτο στον Προϋπολογι¬ 
σμό αυτό, αποφασίζουμε: 

Α' Δοκιμασία Επάρκειας 

1. Η δοκιμασίαεπάρκειαςτου άρθρου 5του Π.Δ. 165/2000 
διεξάγεται στο Υπουργείο Εθνικής Παιδείας και θρησκευ¬ 
μάτων από Ειδική Επιτροπή που συγκροτείται από: 

α. Δύο (2) Καθηγητές Πανεπιστημίου ή Τεχνολογικού 
Εκπαιδευτικού Ιδρύματος του ιδίου ή συναφούς με το 
προς εξέταση γνωστικού αντικειμένου, με τους αναπλη¬ 
ρωτές τους, προτεινόμενοι από τον Πρύτανη ή τον Πρόε¬ 
δρο του οικείου Πανεπιστημίου ή Τ.Ε.Ι. Ένας των ως άνω 
καθηγητών ορίζεται πρόεδρος της επιτροπής. 

β. Ένα (1) μέλος του Συμβουλίου Αναγνώρισης Επαγ¬ 
γελματικής Ισοτιμίας Τίτλων Τριτοβάθμιας Εκπαίδευσης 
(ΣΑΕΙ), με το νόμιμο αναπληρωτή του, προτεινόμενο από 
τον πρόεδρο του Συμβουλίου. 

γ. Ένα (1) εκπρόσωπο της ΟΛΜ Ε που προτείνεται μετον 
αναπληρωτή του από την ΟΛΜΕ για τις περιπτώσεις των 
εκπαιδευτικών Δευτεροβάθμιας Εκπαίδευσης ή ένα (1) 
εκπρόσωπο της ΔΟΕ που προτείνεται με τον αναπληρω¬ 
τή του από τη ΔΟΕ για τις περιπτώσεις των εκπαιδευτικών 
Πρωτοβάθμιας Εκπαίδευσης 
δ. Ένα (1) εκπρόσωπο της ΟΙΕΛΕ που προτείνεται με 
τον αναπληρωτή του από την ΟΙΕΛΕ για όλες τις περι¬ 
πτώσεις εκπαιδευτικών Πρωτοβάθμιας και Δευτεροβάθ¬ 
μιας Εκπαίδευσης. 

— Καθήκοντα Γραμματέως ασκεί υπάλληλος του Τμή¬ 
ματος Αναγνώρισης Επαγγελματικών Προσόντων της 
Δ/νσης Ευρωπαϊκής Ένωσης του ΥΠΕΠΟ. 

2. Έργο της Επιτροπής είναι η οργάνωση και διεξαγω¬ 
γή εξετάσεων ύστερα από την επιβολή και επιλογή από 
τον αιτούντα του συγκεκριμένου αντισταθμιστικού μέ¬ 
τρου από το Συμβούλιο Αναγνώρισης Επαγγελματικής 
Ισοτιμίας Τίτλων Τριτοβάθμιας Εκπαίδευσης (ΣΑΕΙ), η σύ¬ 
νταξη σχετικού πίνακα επιτυχόντων καθώς και η κοινοποί¬ 
ηση των αποτελεσμάτων στο ΣΑΕΙ. 

3. Οι εξετάσεις διενεργούνται γραπτώς τρεις (3) φορές 
το χρόνο κατά τους μήνες Φεβρουάριο - Ιούνιο - Οκτώβριο. 
Η αρμόδια Δ/νση Προσωπικού Δευτεροβάθμιας Εκπαίδευ¬ 
σης εξασφαλίζει κατά περίπτωση τον απαραίτητα χώρο σε 
κτίριο του ΥΠΕΠΘ για την διενέργεια των εξετάσεων. 

7. Η βαθμολογία των γραπτών ή προφορικών εξετάσε¬ 
ων θα γίνεται με βάση την κλίμακα από 1 έως 10. Η έκδο¬ 
ση των αποτελεσμάτων ολοκληρώνεται εντός μηνάς από 
την υποβολή του αιτούντος στην τελευταία δοκιμασία. 

8. Στον Πρόεδρο, τα μέλη και το γραμματέα της ανωτέ¬ 
ρω επιτροπής καταβάλλεται μηνιαία αποζημίωση κατά 
τους μήνες διεξαγωγής των εξετάσεων, που ορίζεται ως 
ακολούθως: 

α) για τον πρόεδρο 400 ευρώ 

β) για τα μέλη 300 ευρώ 

γ) για τον γραμματέα 200 ευρώ 


Β' Πρακτική Άσκηση 

1. Η πρακτική άσκηση των αιτουμένων το επάγγελμα 
του εκπαιδευτικού πρωτοβάθμιας ή δευτεροβάθμιας εκ¬ 
παίδευσης στους οποίους επιβλήθηκαν αντισταθμιστικά 
μέτρα από το ΣΑΕΙ πραγματοποιείται, αδαπάνως για το 
Δημόσιο, σε δημόσιο σχολείο της Διεύθυνσης ή του Γ ρα¬ 
φείου ΠΕ ή ΔΕ κατά περίπτωση, της επιλογής των ενδια¬ 
φερομένων, εφόσον τούτο είναι δυνατό. Το συγκεκριμέ¬ 
νο σχολείο ορίζεται με απόφαση του οικείου Προϊσταμέ¬ 
νου της Διεύθυνσης ή του Γ ραφείου. 

2. Η πρακτική άσκηση περιλαμβάνει παρακολούθηση 
και πραγματοποίηση διδασκαλίας εκ μέρους του ασκού¬ 
μενου σε σχολικές τάξεις. Το ακριβές περιεχόμενο και η 
διάρκεια προσδιορίζεται με την πράξη του ΣΑΕΙ περί επι¬ 
βολής αντισταθμιστικών μέτρων. 

3. Η πρακτική άσκηση τελεί υπό την εποπτεία του Διευ¬ 
θυντή του Σχολείου ο οποίος ορίζει ως επιβλέποντα εκ¬ 
παιδευτικό έναν εκπαιδευτικό της αντίστοιχης ειδικότη¬ 
τας, ο οποίος στο τέλος της περιόδου της πρακτικής 
άσκησης συντάσσει έκθεση για την επιτυχή ή όχι εκτέλε¬ 
ση της πρακτικής άσκησης. Η έκθεση υπογράφεται από 
τον επιβλέποντα εκπαιδευτικό και τον Διευθυντή του Σχο¬ 
λείου και αποστέλλεται στο ΣΑΕΙ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2004 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

Αριθ. 1436/Γ2 (3) 

ΕΥΕΛΙΚΤΗ ΖΩΝΗ 

(Ζώνη καινοτόμων δράσεων στο Γυμνάσιο). 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπ’ όψη: 

1. Τις διατάξεις των εδαφίων β και γ της παραγράφου 11 
του άρθρου 5του Ν. 1566/1985 «Δομή και λειτουργία της 
πρωτοβάθμιας και δευτεροβάθμιας εκπαίδευσης και άλ¬ 
λες διατάξεις» σε συνδυασμό με τις διατάξεις της παρα¬ 
γράφου 2 του άρθρου 7 του Ν. 2525/1997 (ΦΕΚ 188τ.Α', 
23.9.1997) περί «Ενιαίου Λυκείου, πρόσβασης των απο¬ 
φοίτων του στην τριτοβάθμια εκπαίδευση, αξιολόγησης 
του εκπαιδευτικού έργου και άλλες διατάξεις». 

2. Την Γ2/4302/1.8.2001 (ΦΕΚ 1053 τ.Β', 8.8.2001) 
Υπουργική Απόφαση «Ευέλικτη ζώνη διαθεματικών και 
δημιουργικών δραστηριοτήτων για το Γ υμνάσιο». 

3. Την υπ’ αριθ. 7540/4.10.2004 εισήγηση του Παιδαγω¬ 
γικού Ινστιτούτου. 

4. Την 124077/Γ2/3.11.2004 «Ζώνη Καινοτόμου Δράσης 
στο Γυμνάσιο». 

5. Την ανάπτυξη ενός ευέλικτου και ευπροσάρμοστου 
πλαισίου στην εκπαιδευτική διαδικασία, μέσα στο οποίο 
οι μαθητές και οι εκπαιδευτικοί συνεργάζονται, ερευνούν, 
μαθαίνουν, συνθέτοντας δικές τους δραστηριότητες και 
παράγουν δικό τους εκπαιδευτικό υλικό. 

6. Την 35235/ΣΤ5 (ΦΕΚ 583, τ. Β', 19.4.2004) Απόφαση 
της Υπουργού Παιδείας «Μεταβίβαση Αρμοδιοτήτων». 

7. Το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού, αποφασίζουμε: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Την εφαρμογή για το σχολικό έτος 2004-2005 της «Ζώνης 
καινοτόμων δράσεων» σε 17 Γυμνάσια της χώρας ως εξής: 


Δ/ΝΣΗ Δ/ΘΜΙΑΣ ΕΚΠ/ΣΗΣ 

ΒΆΘΗΝΑΣ 

ΑΝ. ΑΤΤΙΚΗΣ 

ΓΡΕΒΕΝΩΝ 

ΕΒΡΟΥ 

ΕΥΒΟΙΑΣ 

ΕΥΡΥΤΑΝΙΑΣ 

ΗΛΕΙΑΣ 

ΗΡΑΚΛΕΙΟΥ 

ΔΥΤ. ΘΕΣΣΑΛΟΝΙΚΗΣ 

ΚΕΦΑΛΛΗΝΙΑΣ 

ΛΑΚΩΝΙΑΣ 


ΛΑΡΙΣΑΣ 

ΦΛΩΡΙΝΑΣ 


ΣΧΟΛΙΚΕΣ ΜΟΝΑΔΕΣ 
Ε.Ε.Ε.Ε.Κ Ηρακλείου Αττικής 
4ο Γυμνάσιο Αχαρνών 
Γ υμνάσιο Καρπερού 
4ο Γ υμνάσιο Αλεξανδρούπολης 
Γυμνάσιο Κριεζών 
Γ υμνάσιο Παλαιοκατούνας 
2ο Γ υμνάσιο Πύργου 
Γ υμνάσιο Αρχαίας Ολυμπίας 
Γ υμνάσιο Μεσοχωριού 
Γ υμνάσιο Πύργου 
Γ υμνάσιο Αρέθουσας 
3ο Γ υμνάσιο Αργοστολιού 
Γ υμνάσιο Βλαχιώτη 
Γ υμνάσιο Σκάλας 
Γ υμνάσιο Νεάπολης 
Ιδιωτικό Γ υμνάσιο «Καραβάνα» 
Γ υμνάσιο Κλεινών 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 10 Ιανουάριου 2005 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 
-♦- 

Αριθ. 52612 (4) 

Έγκριση Κανονισμού Λειτουργίας για τις Λιμενικές 
Εγκαταστάσεις του Σταδίου Ειρήνης και Φιλίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη 

1. Τις διατάξεις: 

α)Του Α.Ν. 397/1968 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής». 

β)Του Ν. 1558/85 «Κυβέρνηση και Κυβερνητικά Όργα¬ 
να», όπως ισχύει. 

γ)Του άρθρου 40 του Ν, 1828/1989 «Αναμόρφωση φο¬ 
ρολογίας εισοδήματος και άλλες διατάξεις» με το οποίο 
συστάθηκε Ν.Π.Ι.Δ. με την επωνυμία «ΣΤΑΔΙΟ ΕΙΡΗΝΗΣ 
ΚΑΙ ΦΙΛΙΑΣ». 

2. Την υπ’ αριθμ. 14487/5.5.1989 κοινή απόφαση των 
Υπουργών Προεδρίας της Κυβέρνησης και Πολιτισμού 
«περί έγκρισης Κανονισμού λειτουργίας Σταδίου Ειρήνης 
και Φιλίας (ΣΕΦ)». 

3. Το άρθρο 57 του Ν. 2725/1999 «Ερασιτεχνικός και 
επαγγελματικός αθλητισμός και άλλες διατάξεις». 

4. Την υπ’ αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού «Περί ανάθεσης 
άσκησης αρμοδιοτήτων στην Αναπληρωτή Υπουργό Πο¬ 
λιτισμού Φάνη Πάλλη - Πετραλιά και στους Υφυπουργούς 
Γεώργιο Ορφανό και Πέτρο Τατούλη» (ΦΕΚ 527/Β/ 
24.3.2004), όπως διορθώθηκε με το ΦΕΚ 558/Β/2.4.2004 

5. Την υπ’ αριθμ. 30/6.8.2004 Απόφαση του Δ.Σ. του 
Σ.Ε.Φ. 

6. Το από 21.12.2004 έγγραφοτουΣ.Ε.Φ., αποφασίζουμε: 

Εγκρίνουμε τον «Κανονισμό Λειτουργίας για τις Λιμενι¬ 
κές Εγκαταστάσεις του ΣΕΦ» ως εξής: 

Άρθρο 1 
Ορισμοί 

1. Με τον όρο «Λιμενικές Εγκαταστάσεις Σταδίου Ειρή¬ 
νης και Φιλίας» (ΛΕ-ΣΕΦ) νοείτε ο δυτικός λιμενίσκος και 


το δυτικό κανάλι, καθώς και ο χερσαίος χώρος που τα πε¬ 
ρικλείει. Τα τμήματα αυτά ανήκουν στο Δημόσιο Κτήμα 
ΑΒΚ 1674, που διοικεί και διαχειρίζεται το «ΣΤΑΔΙΟ ΕΙΡΗ¬ 
ΝΗΣ ΚΑΙ ΦΙΛΙΑΣ» ως Ν.Π.Ι.Δ. του Δημοσίου Τομέα, όπως 
εμφανίζεται στο συνημμένο τοπογραφικό σχεδιάγραμμα 
της Γ ενικής Γ ραμματείας Αθλητισμού. 

2. Ως «χερσαίος χώρος» (ΛΕ-ΣΕΦ) νοείταιτο περιμετρικό 
κρηπίδωμα του λιμενίσκου και του καναλιού, καθώς και ο 
αναγκαίος χώρος που προορίζεται για τη λειτουργία των 
ΛΕ-ΣΕΦ και αποτυπώνεται στο ανωτέρω σχεδιάγραμμα με 
τα στοιχεία Λ1 - Λ2 - Λ3 - Λ4 - Λ5 - Λ5α - Λ5β -Λ6-Λ7-Λ8- 
Λ8α-Λ9-Λ10-Λ11 -Λ11α-Λ12-Λ12α-Λ12β-Λ12γ-Λ13- 
Λ14-Λ15-Λ15α-Λ16-Λ17-Λ18-Λ18α-Λ19-Λ19α-Λ20- 
Α21 -Λ22-Λ23-Λ24-Λ1. 

3. Με τον όρο «ελλιμενισμός και χρήση» νοείται α) ο εί- 
σπλους και έκπλους του σκάφους, β) η αγκυροβολιά και 
πρόσδεση του σκάφους και γ) η παροχή υπηρεσιών ανε¬ 
φοδιασμού και χρήσης χερσαίων εγκαταστάσεων των 
ΛΕ-ΣΕΦ. 

4. Με τους όρους «τέλη ελλιμενισμού» και «τέλη παρε¬ 
χόμενων υπηρεσιών» νοείται το μίσθωμα που συμφωνεί- 
ται να καταβάλει ο ιδιοκτήτης κάθε σκάφους ως αντάλ¬ 
λαγμα για την παροχή του δικαιώματος χρήσης και ελλι- 
μενισμού των ΛΕ -ΣΕΦ, αποφασίζουμε: 

Άρθρο 2 

Πεδίο Εφαρμογής 

1. Ο παρών κανονισμός εφαρμόζεται σε όλα τα πρόσω¬ 
πα και τα σκάφη που κάνουν χρήση των χώρων των ΛΕ- 
ΣΕΦ. 

2. Τα σκάφη που μπορούν να ελλιμενίζονται και να χρη¬ 
σιμοποιούν τις ΛΕ -ΣΕΦ είναι ιδίως: α) ναυταθλητικά σκά¬ 
φη ιστιοπλοΐας μήκους μέχρι 15 μέτρα β) μηχανοκίνητα 
σκάφη συνοδείας ναυταθλητικών σκαφών γ) βάρκες ερα¬ 
σιτεχνών αλιέων και δ) μηχανοκίνητα σκάφη αναψυχής 
μέχρι 8 μέτρα εφόσον υπάρχουν θέσεις γι’ αυτά και φέ¬ 
ρουν σημαία του Κράτους της Ευρωπαϊκής Ένωσης. Κά¬ 
θε Όμιλος του άρθρου 10 του παρόντος δικαιούται να ελ¬ 
λιμενίζει και να χρησιμοποιεί στις ΛΕ-ΣΕΦ μέχρι έξι (6) 
σκάφη συνοδείας. 

3. Για τα θέματα που δεν ρυθμίζονται στον παρόντα κα¬ 
νονισμό εφαρμόζονται οι αντίστοιχες Λιμενικές, Τελωνει- 
ακές και Αστυνομικές διατάξεις. 

Άρθρο 3 

Όργανα Διοίκησης και Μέριμνας 

1. Οι ΛΕ-ΣΕΦ αποτελούν οργανική υπηρεσία του Σταδί¬ 
ου Ειρήνης και Φιλίας, που προβλέπεται από το άρθρο 44 
του Κανονισμού Λειτουργίας αυτού (ΚΥΑ 14487/8.3.1989 
ΦΕΚ 346/Β711.5.1989), και υπόκεινται στη διοίκηση που 
ασκεί το Διοικητικό Συμβούλιο του Σταδίου δια του Συ¬ 
ντονιστή Διευθυντή ή του Αναπληρωτή Συντονιστή Διευ¬ 
θυντή. 

2. Τηντεχνική ή και διοικητική μέριμνα, καθώς και την οι¬ 
κονομική διαχείριση των ΛΕ-ΣΕΦ ασκεί το κατά Υπηρεσία 
αρμόδιο προσωπικό που προβλέπει ο Κανονισμός Λει¬ 
τουργίας του ΣΕΦ, σύμφωνα με τις αποφάσεις του Διοι¬ 
κητικού Συμβουλίου. 

Άρθρο 4 

Δικαίωμα Ελλιμενισμού και χρήσης 

1. Δικαίωμα ελλιμενισμού και χρήσης έχουν άλατα σκά¬ 
φη και τα πρόσωπα που ορίζονται στο άρθρο 2 του παρό¬ 
ντος Κανονισμού μετά από γραπτή άδεια και συμφωνία 
που συνάπτουν με την Διοίκηση του ΣΕΦ. 

2. Κατά τον είσπλου και έκπλου ο κυβερνήτης κάθε σκά¬ 
φους αναλαμβάνει την υποχρέωση: α) Να γνωστοποιεί 




276 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στο ΣΕΦ τα χαρακτηριστικά στοιχεία του σκάφους, συ¬ 
μπληρώνοντας το παραδιδόμενο σ’ αυτούς έντυπο σύμ¬ 
βασης. β) Να πλέει «ήρεμα» εφόσον οι καιρικές συνθήκες 
και οι ελικτικές ιδιότητες του σκάφους το επιτρέπουν, χω¬ 
ρίς να υπερβαίνουν την ταχύτητα των 13 μιλίων ανά ώρα. 
γ) Να τηρεί απαρέγκλιτα τις διατάξεις του Διεθνούς Κα¬ 
νονισμού Αποφυγής συγκρούσεων στην θάλασσα. 

3. Αγκυροβολιά και πρόσδεση του σκάφους επιτρέπε¬ 
ται μόνο σε θέση που θα υποδεικνύει το ΣΕΦ. Ο κυβερνή¬ 
της του σκάφους έχει αποκλειστική ευθύνη για την ασφα¬ 
λή πρόσδεση. 

4. Το προσωπικό των ΛΕ -ΣΕΦ έχει το δικαίωμα να επι¬ 
θεωρεί, μεταξύ των άλλων, καιτοντρόποπρυμνοδέτησης 
του σκάφους και να προβαίνει στη λήψη απαραίτητων μέ¬ 
τρων ασφαλείας, καταλογίζοντας στον ιδιοκτήτη τυχόν 
δαπάνες που απαιτήθηκαν για τον σκοπό αυτό. Σε περί¬ 
πτωση που το ΣΕΦ κρίνει αναγκαίο, μπορεί να αποφασίσει 
την μετακίνηση οποιουδήποτε σκάφους σε άλλη θέση του 
λιμενίσκου, μετά από γνωστοποίηση προς τον ιδιοκτήτη ή 
τον κυβερνήτη του σκάφους. 

5. Εάν ο κυβερνήτης ή το προσωπικό του υπό μετακίνη¬ 
ση σκάφους αρνείται να προβεί στην μετακίνηση του σκά¬ 
φους, τότε το ΣΕΦ προβαίνει στην ενέργεια αυτή και κα¬ 
ταλογίζει στον ιδιοκτήτη του τα δημιουργηθέντα έξοδα. 
Το ΣΕΦ δεν φέρει ευθύνη για ζημιές που πιθανόν προκλη- 
θούν από την μετακίνηση του σκάφους. 

6. Οι διατυπώσεις και οι κανόνες κίνησης σκαφών που 
ισχύουν κάθε φορά για τα λιμάνια και τους σταθμούς εξυ¬ 
πηρέτησης στην Ελλάδα εφαρμόζονται συμπληρωματικά 
στιςΛΕ-ΣΕΦ. Ειδικότερα: 

α) Δεν επιτρέπεται η παρεμπόδιση των διαύλων πλεύ¬ 
σης και κυκλοφορίας σκαφών, η κάθετη, προς την γραμ¬ 
μή εισόδου - εξόδου των ΛΕ-ΣΕΦ, πλεύση κάθε σκάφους, 
και η αγκυροβολιά και παραμονή σκάφους σε απόσταση 
μικρότερη των 200 μέτρων περιμετρικά της εισόδου των 
ΛΕ- ΣΕΦ. 

β) Πριν από τον απόπλου κάθε σκάφους και σε εύλογο 
χρόνο ο Κυβερνήτης οφείλει να ενημερώνει γραπτώς το 
ΣΕΦ, με σκοπό την οικονομική τακτοποίηση του σκάφους 
και την αποσύνδεση των ηλεκτρικών, υδραυλικών, τηλε¬ 
φωνικών κλπ παροχών. Σε περίπτωση προσωρινής απου¬ 
σίας του σκάφους, η παραπάνω υποχρέωση περιλαμβά¬ 
νει και την ακριβή ημερομηνία επιστροφής του σκάφους. 

γ) Δεν επιτρέπεται η εγκατάλειψη σχοινιών και αλυσί¬ 
δων του μονίμου αγκυροβολιού, καθώς και υλικών των 
ηλεκτρικών και τηλεφωνικών κατά τον ελλιμενισμό ή τον 
απόπλου του σκάφους. 

Η παράβαση του όρου αυτού έχει ως συνέπεια να επι¬ 
βαρύνεται ο ιδιοκτήτης του σκάφους μετά έξοδα αντικα¬ 
τάστασης των υλικών λόγω φθοράς ή απώλειάς τους. 

δ) Δεν επιτρέπεται η ανέλκυση σκάφους και ο καθαρι¬ 
σμός των υφάλων του στο χερσαίο χώρο, πλην των αγω¬ 
νιστικών σκαφών τριγώνου και των σκαφών προπόνησης. 

ε) Δεν επιτρέπεται η κολύμβηση στον θαλάσσιο χώρο 
των ΛΕ- ΣΕΦ καθώς και οι εργασίες επισκευής ή μετασκευ- 
ής ή συντήρησης μεγάλης κλίμακας με χρήση ηλεκτροσυ¬ 
γκόλλησης, οξυγονοκόλλησης κλπ. Σε κάθε περίπτωση ερ¬ 
γασιών ήπιας επισκευής απαιτείται άδεια του ΣΕΦ. 

στ) Δεν επιτρέπεται η ρήψη απορριμμάτων στο θαλάσ¬ 
σιο ή στο χερσαίο χώρο των ΛΕ- ΣΕΦ. 

Η παράβαση του όρου αυτού συνεπάγεται την αυτοδί¬ 
καια ανάκληση του δικαιώματος χρήσης και την καταγγε¬ 
λία της σχετικής μισθωτικής σύμβασης. Το ΣΕΦ δικαιού¬ 
ται να μεθορμίσει το ρυπογόνο σκάφος χωρίς την συγκα¬ 
τάθεση του ιδιοκτήτη καταλογίζοντας τις δαπάνες 
μεθόρμισης σε βάρος του τελευταίου. 


7. Η παράβαση των όρων και υποχρεώσεων του άρθρου 
αυτού, εκτός των ειδικώς αναφερομένων συνεπειών συ¬ 
νεπάγεται παράλληλα την αυτοδίκαια καταγγελία της μι¬ 
σθωτικής σύμβασης, καθώς και τον αποκλεισμό του σκά¬ 
φους και του ιδιοκτήτη αυτού από το δικαίωμα να χρησι¬ 
μοποιεί στο μέλλον τις ΛΕ- ΣΕΦ. 

Άρθρο 5 

Διαδικασία μίσθωση δικαιώματος 
ελλιμενισμού και χρήση 

1. Δικαίωμα για ελλιμενισμό και χρήση στις ΛΕ- ΣΕΦ 
αποκτά κάθε σκάφος του οποίου ο ιδιοκτήτης ή ο νόμιμος 
εκπρόσωπός του ζητήσει από το ΣΕΦ και λάβει άδεια, η 
οποία περιλαμβάνεται σε ειδική Σύμβαση μίσθωσης δι¬ 
καιώματος για ελλιμενισμό και χρήση μεταξύ αυτού και 
του ΣΕΦ. 

2. Το περιεχόμενο των όρων της Σύμβασης και τέλη ελ- 
λιμενισμού και παρεχομένων υπηρεσιών καθώς και κάθε 
άλλη συναφής υποχρέωση των ιδιοκτητών των σκαφών 
θα καθορίζεται με απόφαση του Διοικητικού Συμβουλίου 
του ΣΕΦ, και με βάση ιδίως τις αρχές που ακολουθούν στα 
επόμενα άρθρα. 

Άρθρο 6 

Αρχές καθορισμού τελών Ελλιμεννισμού 

1. Τα τέλη ελλιμενισμού υπολογίζονται με βάση το μή¬ 
κος σε μέτρα ολικού μήκους, την κατηγορία του σκά¬ 
φους, την χρονική διάρκεια ελλιμενισμού και χρήσης, κα¬ 
θώς και την εποχή του έτους. Κατά τον υπολογισμό του 
μήκους του σκάφους τα εκατοστά του μέτρου λογίζονται 
προς όφελος του σκάφους, με την έννοια ότι λαμβάνεται 
υπόψη το αμέσως προηγούμενο δέκατο του μέτρου. 

2. Το μέγεθος των σκαφών, ο τύπος της γάστρας, ο χα¬ 
ρακτηρισμός τους από άποψη κατηγορίας, αποδεικνύο- 
νται από τα ισχύοντα ναυτιλιακά έγγραφα του σκάφους, 
τα οποία υποχρεούται ο πλοιοκτήτης ή νόμιμος εκπρόσω¬ 
πος του σκάφους να επιδεικνύει σε κάθε ζήτηση στο ΣΕΦ. 

3. Σκάφη με περισσότερες της μίας γάστρας καταβάλ¬ 
λουν τέλη ελλιμενισμού διπλάσια των αναφερομένων στα 
ισχύοντα τιμολόγια. 

4. Σκάφη ελλιμενιζόμενα στις ΛΕ- ΣΕΦ, μέχρι 15 συνολι¬ 
κά ημέρες συνεχείς ή διακεκομμένες, μέσα σε χρονικό 
διάστημα 30 συνεχών ημερών, καταβάλλουν τέλη ανάλο¬ 
γα των ημερών ελλιμενισμού τους προσαυξημένα κατά 
ποσοστό 25 %, πέρα δε των 16 ημερών καταβάλλουν τα 
προβλεπόμενα τέλη υπολογιζόμενα στο σύνολό τους. 
Ελάχιστη επιβάρυνση ελλιμενισμού λογίζεται η διάρκεια 
3 ημερών, έστω και εάν το σκάφος ελλιμενίζεται για μι¬ 
κρότερο χρονικό διάστημα. 

5. Σε περίπτωση καταβολής τελών ελλιμενισμού σύμ¬ 
φωνα με την προηγούμενη παράγραφο και εφόσον το 
σκάφος αποπλεύσει από τις ΛΕ- ΣΕΦ προ της παρόδου 
των εγκεκριμένων από το ΣΕΦ ημερών ελλιμενισμού, δεν 
δικαιούται να αναζητήσει τα προκαταβληθέντατέλη ελλι- 
μενισμού. 

6. Σκάφη των Ομίλων του άρθρου 10 που έχουν το δι¬ 
καίωμα ελλιμενισμού και χρησιμοποιούν τις ΛΕ-ΣΕΦ ως 
ορμητήρια για την εκτέλεση πλόων, υποχρεούνται στην 
μηνιαία καταβολή τελών ελλιμενισμού, τα οποία εισπράτ¬ 
τει το ΣΕΦ από τους ομίλους συνολικά στο τελευταία δε¬ 
καήμερο κάθε τέταρτο μήνα εκδίδοντας απόδειξη στο 
όνομα του ιδιοκτήτη κάθε σκάφους. Οι ημέρες απουσίας 
των σκαφών αυτών από τις ΛΕ- ΣΕΦ, συνυπολογίζονται 
στη χρέωση αυτών, προκειμένου τα σκάφη να διατηρούν 
το δικαίωμα ελλιμενισμού του στις ΛΕ- ΣΕΦ. Η χρέωση 
των σκαφών αυτών διακόπτεται μόνο στην περίπτωση 

που ειδοποιηθεί εγγράφως το ΣΕΦ απ τον ιδιοκτήτη ή το 
νόμιμο εκπρόσωπό τους, ότι από την ημέρα υποβολής 
της παραπάνω έγγραφης ειδοποίησης και στο εξής δεν 
επιθυμούν την διατήρηση του δικαιώματος ελλιμενισμού 
στις ΛΕ- ΣΕΦ. 

7. Με απόφαση του ΔΣ/ΣΕΦ μπορεί να γίνεται έκπτωση 
μέχρι 20% στα τέλη ελλιμενισμού και παρεχομένων υπη¬ 
ρεσιών για τα σκάφη που ανήκουν στα μέλη των Ομίλων 
του άρθρου 10. 

Άρθρο 7 

Αρχές καθορισμού τελών χρήσης 

1. Τα ελάχιστα όρια αντιπαροχής για την χρήση των ΛΕ- 
ΣΕΦ ορίζονται κατά κατηγορία παροχής υπηρεσιών και 
διευκολύνσεων ως εξής: 

α) Τέλη παροχής νερού. 

Το παρεχόμενο νερό από τις ΛΕ- ΣΕΦ θα χρεώνεται με 
ενδιάμεσο μετρητή ανά κυβικό μέτρο, σύμφωνα με τα 
ισχύοντα εκάστοτε τιμολόγια της Ε.Υ.Δ.Α.Π. συμπεριλαμ¬ 
βανομένων και των λοιπών επιβαρύνσεων της. 

β) Τέλη παροχής τηλεφωνικών συνδέσεων. 

(1) Για κάθε ελάχιστο τριήμερο τηλεφωνικής σύνδεσης 
με τον τηλεφωνικό μεταλλάκτη της Μαρίνας καταβάλλε¬ 
ται πάγιο που θα ορίζει το ΔΣ/ΣΕΦ. Επίσης καταβάλλεται 
και η αξία των τηλεφωνικών μονάδων, σύμφωνα με τα 
ισχύοντα εκάστοτε τιμολόγια του ΟΤΕ μετά των λοιπών 
επιβαρύνσεων, οι οποίες βαρύνουν τους συνδρομητές 
προσαυξημένο κατά 80%. 

(2) Για κάθε ελάχιστο τριήμερο τηλεφωνικής σύνδεσης 
απευθείας με το δίκτυο πόλης, θα καταβάλλεται ποσό 
που θα ορίζει το ΔΣ/ΣΕΦ, μαζί με τις λοιπές επιβαρύνσεις 
χρήσης και προσαυξήσεις του προηγούμενου εδαφίου. 

γ) Τέλη παροχής ηλεκτρονικού ρεύματος. 

Για κάθε ελάχιστο τριήμερο σύνδεσης του σκάφους με 
το ηλεκτρικό δίκτυο των ΛΕ- ΣΕΦ θα καταβάλλεται ποσό 
που θα ορίσει το ΔΣ/ΣΕΦ, όπως επίσης και η αξία του κα- 
ταναλωθέντοςηλεκτρικού ρεύματος βάσειτωνενδείξεων 
του μετρητή διανομής και του ισχύοντος κάθε φορά τιμο¬ 
λογίου της ΔΕΗ με τις λοιπές επιβαρύνσεις, οι οποίες θα 
βαρύνουν του καταναλωτές. 

2. Γ ια την παροχή υπηρεσιών υδροδότησης, τηλεφω¬ 
νίας και ηλεκτροδότησης των σκαφών προκαταβάλλεται 
στο Λογιστήριο του ΣΕΦ χρηματική εγγύηση για κάθε μία 
από τις υπηρεσίες αυτές. Το ύψος της εγγύησης καθορί¬ 
ζεται με απόφαση του ΔΣ/ΣΕΦ. 

3. Η εγγύηση επιστρέφεται στον ιδιοκτήτη ή εκπρόσω¬ 
πό του μετά α) την παράδοση - επιστροφή των υλικών 
στον αρμόδιο υπάλληλο των ΛΕ- ΣΕΦ β) την εξόφληση 
των λογαριασμών τους, και γ) την αφαίρεση της δαπάνης 
αποκατάστασης ων τυχόν ζημιών και φθορών, η οποία 
υπολογίζεται από την αρμόδια υπηρεσία του ΣΕΦ. 

Άρθρο 8 
Καταβολή τελών 

1. Τα τέλη ελλιμενισμού και χρήσης των ΛΕ- ΣΕΦ κατα¬ 
βάλλονται στο Λογιστήριο του ΣΕΦ, σύμφωνα με τους 
όρους της Σύμβασης μίσθωσης. 

2. Σκάφη που παραμένουν ελλιμενιζόμενα στις ΛΕ- ΣΕΦ 
για χρονικό διάστημα μεγαλύτερο τους μηνός, οφείλουν να 
προκαταβάλουν τουλάχιστον κάθε μήνα και μετά το πρώτο 
πενθήμερο αυτού, τα τέλη ελλιμενισμού, και χρήσης. Μετά 
την προθεσμία αυτή τα τέλη επιβαρύνονται με τους νόμι¬ 
μους τόκους υπερημερίας και λοιπές προσαυξήσεις. 


3. Σε περίπτωση παράβασης των όρων των άρθρων 5,6, 
7 και ιδίως καθυστέρησης καταβολής των τελών, το ΣΕΦ 
μπορεί να ανακαλέσει το δικαίωμα ελλιμενισμού και χρή¬ 
σης και να ζητήσει εγγράφως την απομάκρυνση του σκά¬ 
φους. Εάν ο ιδιοκτήτης αρνηθεί, η μισθωτική σύμβαση 
παύει αυτοδικαίως, οι παροχές διακόπτονται αμέσως, το 
σκάφος απομακρύνεται από το προσωπικό των ΛΕ-ΣΕΦ 
και η σχετική δαπάνη επιβαρύνει τον ιδιοκτήτη, ο οποίος 
αποκλείεται από το δικαίωμα να χρησιμοποιεί στο μέλλον 
τις ΛΕ-ΣΕΦ. Το ΣΕΦ ουδεμία ευθύνη φέρει για ζημιές που 
τυχόν προκληθούν κατά τη μεταφορά του σκάφους. Η 
όλη διαδικασία κοινοποιείται στην αρμόδια λιμενική αρχή 
και, εφόσον ο ιδιοκτήτης της είναι μέλος του Ομίλου του 
άρθρου 10, γνωστοποιείται και στο Δ.Σ. του ομίλου του. 

Άρθρο 9 
Απαλλαγές 

1. Απαλλάσσονται από την καταβολή των τελών ελλιμε- 
νισμού και χρήσης: α) Τα καταφεύγοντα στις ΛΕ-ΣΕΦ σκά¬ 
φη λόγω γεγονότων ανωτέρας βίας, που καθιστούν επι¬ 
κίνδυνο τον πλου του σκάφους, β) Τα περιπολικά σκάφη 
του Λιμενικού Σώματος καιτης δίωξης Λαθρεμπορίαςτου 
Υπουργείου Οικονομικών. 

2. Εάν το σκάφος που κατέφυγε στις ΛΕ-ΣΕΦ λόγω κα¬ 
κοκαιρίας δεν αποπλεύσει με την άρση της απαγόρευσης 
του απόπλου, υποχρεώνεται στην καταβολή τελών ελλι- 
μενισμού και χρήσης από την ημερομηνία άρσης της απα¬ 
γόρευσης. 

3. Εάν το σκάφος που κατέφυγε στις ΛΕ-ΣΕΦ λόγω μη¬ 
χανικής βλάβης εξακολουθεί να ελλιμενίζεται πέρα των 
48 ωρών, ανεξάρτητα εάν επιδιορθώθηκε η βλάβη αυτού, 
υποχρεώνεται στην καταβολή τελών για τον πέρα των 48 
ωρών ελλιμενισμό και χρήση. 

Άρθρο 10 

Μεταβατική διάταξη 

1. ΟΓΟμιλοι (Ν.Π.Ι.Δ.) μετις επωνυμίες «Ναυτικός Αθλη¬ 
τικός Όμιλος Ειρήνης και Φιλίας» (ΝΑΟΕΦ), «Ναυτικός 
Όμιλος Ειρήνης και Φιλίας» (ΝΟΕΦ), «Ναυτικός Όμιλος 
Δελφιναρίου» (ΝΟΔ) και «Σύλλογος Ερασιτεχνών Αλιέων- 
Μυρτιδιώτισσα», που εδρεύουν στον περιβάλλοντα θα¬ 
λάσσιο χώρο του ΣΕΦ, κατά τη δημοσίευση του παρόντος 
κανονισμού, έχουν δικαίωμα, κατά προτεραιότητα, να 
επανεγκατασταθούν στις ΛΕ-ΣΕΦ, σύμφωνα με τους 
όρους του παρόντος κανονισμού. Ο συνολικός αριθμός 
των θέσεων λιμενισμού που θα διατεθούν κατά τα ανωτέ¬ 
ρω, για την επανεγκατάσταση των Ομίλων δεν θα υπερ¬ 
βαίνουν σε ποσοστό το 85% του συνολικού αριθμού των 
υπαρχουσών θέσεων λιμενισμού, κατά περιοχή Ομίλου. 

2. Υπό την προϋπόθεση των όρων της παρ.1, τα μέλη 
των Ομίλων αυτών δικαιούνται να ζητήσουν από το ΣΕΦ 
να συνάψουν σύμβαση μίσθωσης ελλιμενισμού και χρή¬ 
σης των ΛΕ-ΣΕΦ, μέσα σε δύο (2) μήνες από τη λήξη των 
Ολυμπιακών Αγώνων. 

Με την έκδοση της παρούσας δεν προκαλείται δαπάνη 
σε βάρος του κρατικού προϋπολογισμού. 

Ο παρών Κανονισμός θα ισχύσει από την δημοσίευση 
της απόφασης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2004 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 

ΛΙΜΕΝΙΚΕΣ ΕΓΚΑΤΑΣΤΑΣΕΙΣ ΣΤΑΔΙΟΤ ΕΙΡΗΝΗΣ ΚΑΙ ΦΙΛΙΑΣ 
ΤΟΠΟΓΡΑΦΙΚΟ ΔΙΑΓΡΑΜΜΑ ΤΜΗΜΑΤΟΣ 

ΛΙ— Α2- Λ3- Λ4- Λ5- Λ5 «-Λ5/3-Λ19-Λ20- Α21 - Λ22- Λ23- Λ24- Λ1 
ΚΛΙΜΑΞ 1: 1000 
ΝΟΕΜΒΡΙΟΣ 2003 
ΤΕΧΝΙΚΗ ΤΠΗΡΕΣΙΑ Σ.ΕΦ. 


ΐθΜίΚΟ Γ, ί ΠΟΓΡΑΦς;θ"' " 

Για τεχνικούς Λίγους στο σχεόιήγραυμα 
έ\»νε Ουίκ,Ρννοη κοτόποοοοτο % 

ΛΙΜΕΝΙΚΕΣ ΕΓΚΑΤΑΣΤΑΣΕΙΣ 
ΣΤΑΔΙΟΤ ΕΙΡΗΝΗΣ ΚΑΙ ΦΙΛΙΑΣ 
ΓΟΠΟΓΡΑΦΙΚΟ ΔΙΑΓΡΑΜΜΑ ΤΜΗΜΑΤΟΣ 
Λ5-Λ6-Λ7-Λ8-Λ16-Α17- Λ18-Λ18 α- Λ19 
ΚΛΙΜΑΞ 1: 1000 
ΝΟΕΜΒΡΙΟΣ 2003 
ΤΕΧΝΙΚΗ ΤΠΗΡΕΣΙΑ Σ.ΕΦ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΛΙΜΕΝΙΚΕΣ ΕΓΚΑΤΑΣΤΑΣΕΙΣ ΣΤΑΔΙΟΤ ΕΙΡΗΝΗΣ ΚΑΙ ΦΙΛΙΑΣ 
ΤΟΠΟΓΡΑΦΙΚΟ ΔΙΑΓΡΑΜΜΑ ΤΜΗΜΑΤΟΣ 

Α8— Λ8 α— Λ9—Λ10— Λ11 — Λ11 α— Λ12— Λ12 α— Λ12/3— Λ12γ— Λ13— Λ14— 

— Λ15—Λ15α—Λ16—Λ8 

ΚΛΙΜΑΞ 1: 1000 

ΝΟΕΜΒΡΙΟΣ 2003 

ΤΕΧΝΙΚΗ ΤΠΗΡΕΣΙΑ ΣΕΦ. 


) Γιο 

Ιίϋ 


. »Αχιηι,ο στο σχεόισνοαιωα 

Γιο τβχνυιουο λόνους „ ^ % 

ένιτε σμί>Φ ι ινσ τ> χοτο - - 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







































































































